Epirmupis
Epirmupis (𒂊𒉆𒈬𒉈 E-pir-mu-pil, ankstesnė perraša E-nam-mu-de) – Elamo valdovas, valdęs apie 2199–2154 m. pr. m. e. Epirmupio vardas yra grynai akadiškas; jo valdymas sutapo su Akado imperijos valdovų Rimušo ir Maništušu valdymu ar Naram-Sino valdymo pradžia; greičiausiai Epirmupis buvo nuo jų priklausomas, o ne savarankiškas valdovas. Apie tai sprendžiama iš to, kad šis valdovas titulavosi „kariniu valdytoju“ (akadų k. Šakkanakku, šumerų k. GIR.NITA). Vienas iš Epirmupio titulų – „Sūzų ensis“. Epirmupio įpėdinis veikiausiai buvo Ili-išmanis. Po Ili-išmanio, nusilpus Akado imperijai, valdžią Elame susigrąžino vietiniai Avano dinastijos valdovai.